2021. gada 18. martā Noteikumi Nr. 169

Rīgā (prot. Nr. 28 6. §)

Grozījums Ministru kabineta 2016. gada 17. maija noteikumos Nr. 297 "Kārtība, kādā Valsts ugunsdzēsības un glābšanas dienests veic un vada ugunsgrēku dzēšanu un glābšanas darbus"

Izdoti saskaņā ar

Ugunsdrošības un ugunsdzēsības likuma

25. panta otro daļu

1. Izdarīt Ministru kabineta 2016. gada 17. maija noteikumos Nr. 297 "Kārtība, kādā Valsts ugunsdzēsības un glābšanas dienests veic un vada ugunsgrēku dzēšanu un glābšanas darbus" (Latvijas Vēstnesis, 2016, 96. nr.; 2019, 172. nr.) grozījumu un izteikt 6. punktu šādā redakcijā:

"6. Pēc izbraukšanas no tuvākās Valsts ugunsdzēsības un glābšanas dienesta daļas vai posteņa apakšvienība notikuma vietā ierodas:

6.1. pilsētā, ciemā un mazciemā, kur ir Valsts ugunsdzēsības un glābšanas dienesta daļa vai postenis, – astoņu minūšu laikā;

6.2. pilsētā, ciemā, mazciemā, kur nav Valsts ugunsdzēsības un glābšanas dienesta daļas vai posteņa, kā arī citā novada teritorijā – 23 minūšu laikā."

2. Noteikumi stājas spēkā 2021. gada 1. jūlijā.

Ministru prezidents A. K. Kariņš

Iekšlietu ministrs S. Ģirģens